

VLADA REPUBLIKE HRVATSKE

Zagreb, 26. svibnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Davanje prethodne suglasnosti predstavniku Vlade Republike Hrvatske za prihvaćanje amandmana drugih predlagatelja na Konačni prijedlog zakona o Registru osoba s invaliditetom |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16. i 116/18.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ donijela

**Z A K L J U Č A K**

Daje se prethodna suglasnost predstavniku Vlade Republike Hrvatske za prihvaćanje amandmana Ljubice Lukačić, zastupnice u Hrvatskome saboru, od 20. svibnja 2022., na Konačni prijedlog zakona o Registru osoba s invaliditetom.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Ljubica Lukačić, zastupnica u Hrvatskom saboru podnijela je amandmane na Konačni prijedlog zakona o Registru osoba s invaliditetom te predlaže da se članak 2. stavak 1. točka 3. mijenja i glasi:

„3. *dijete s teškoćama u razvoju* je dijete čije sposobnosti u međudjelovanju s čimbenicima iz okoline ograničavaju njegovo puno, učinkovito i ravnopravno sudjelovanje u društvu na ravnopravnoj osnovi s drugima“

Pojam *dijete s teškoćama u razvoju* u pojmovniku usko je naveden u tekstu zakonskog prijedloga vezano uz obrazovanje pa je potrebno zbog lakše primjene proširiti obuhvat pojma i na druga područja u kojima dijete s teškoćama u razvoju ograničavaju njegovo puno, učinkovito i ravnopravno sudjelovanje u društvu na ravnopravnoj osnovi s drugima, u skladu s Konvencijom o pravima osoba s invaliditetom.

Također, predlaže se dopuna članka 18. novim stavkom 2. koji glasi:

„(2) U potvrdi iz stavka 1. ovoga članka navodi se podatak o statusu osobe s invaliditetom, stupnju oštećenja funkcionalne sposobnosti i/ili postotak oštećenja organizma.

Dosadašnji stavak 2. postaje stavak 3.“

Na ovaj način zakonski se određuje bitan sadržaj potvrde za osobe koje su stekle status osobe s invaliditetom i upisane su u Registar osoba s invaliditetom, kako bi na najjednostavniji način mogle u različitim sustavima u jednoj potvrdi imati podatke potrebne za zapošljavanje i druge svrhe za koje traže potvrdu.

Slijedom navedenoga, amandmani su osnovani te se daje prethodna suglasnost predstavniku Vlade Republike Hrvatske za prihvaćanje navedenih amandmana.